**PÁLYÁZATI KIÍRÁS**

**a Tiszta utca, rendes ház díj elnyerésére benyújtandó**

**pályázathoz**

**2025. év**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága /2025. ( . .) döntése alapján a „Tiszta utca, rendes ház” pályázatról szóló 19/2022. (IV. 13.) önkormányzati rendeletében foglaltak alapján pályázatot ír ki lakóközösségek részére.

**A díj nyújtója:** Budapest Főváros VII. kerület Erzsébetváros Önkormányzata

**A pályázati eljárás lebonyolítója:** Budapest Főváros VII. kerület Erzsébetvárosi

Polgármesteri Hivatal Városüzemeltetési Irodája

**A helyszíni ellenőrzést végzi:** Erzsébetváros Nonprofit Kft.[[1]](#footnote-1)

**A benyújtás határideje:** 2025. május 31. napja, a határidőn túl

benyújtott pályázat érvénytelen.

**Az együttműködés időszaka:** 2025. július 01. – 2025. december 31.

**Eredményhirdetés, díjak átadása:** 2026. március 31. napjáig.

**Rendelkezésre álló forrás**

Budapest Főváros VII. kerület Erzsébetváros Önkormányzata költségvetésében a jelen felhívás meghirdetésekor **17.000.000,-Ft**, azaz tizenhétmillió forint áll rendelkezésre, amely a jelen pályázaton résztvevő pályázók részére kerül odaítélésre, a lenti szempontok alapján történő értékelés során **elért eredmény függvényében**.

**Pályázók köre**

**Pályázatot a VII. kerület közigazgatási területén lévő társasházak és lakásszövetkezetek** (a lakásszövetkezetekről szóló 2004. évi CXV. tv. 2.§ (1) bek.), **nyújthatnak be**, a pályázaton az **érvényes pályázatot benyújtó pályázók vehetnek részt**, valamint az érvényes pályázatot benyújtó pályázók kerülnek értékelésre a pályázat együttműködési időtartama alatt. A pályázatok érvényességének vizsgálata jelentkezési sorrendben történik. Nem nyújthat be pályázatot olyan társasház vagy lakásfenntartó szövetkezet, amely az arra rögzített határidőig nem számolt el bármilyen korábbi önkormányzati pályázati támogatással.

**A pályázat célja**

A „Tiszta utca, rendes ház” pályázat keretein belül a lakóközösségek úgynevezett védnökségbe veszik a takarítási kötelezettségbe tartozó közterületet. A pályázati rendszer elsődleges célja a közterületek tisztán és gyommentesen tartása, emellett a lakóközösségek jogszabályi kötelezettségeinek tudatosítása, a jogszabályi minimum előírásokon túlmutató feladatok ellátása, valamint a kapcsolattartás erősítése az Önkormányzat és a lakóközösségek között a köztisztasági problémák hatékonyabb kezelése céljából. A pályázaton résztvevő lakóközösségek elvégzik a társasház előtti járda és zöldsáv, valamint útpadka rendszeres gyom, hulladék és síkosság-mentesen tartását a jogszabályi előírásoknak megfelelően.

Kötelező feladatok – havi rendszerességgel kerül értékelésre

* + guruló szemét, eb ürülék összegyűjtése,
  + útpadka menti takarítás,
  + járda vizes takarítása legalább havi 2 alkalommal,
  + a járda, zöldsáv és útpadka gyom-mentesen tartása,

Nem kötelező, de bírálati előnyt jelentő szempontok - egyszeri pontszámmal értékelt feladatok:

* + graffiti- és matricamentesítés a ház falán, a ház előtt található oszlopokon,
  + zöldfelület, fasori sáv öntözése (adottságtól függő, amennyiben van ilyen),
  + egyedi felajánlás szerinti feladatok elvégzése, pl.: környezetkímélő, klórmentes, biológiailag lebomló szerek használatával havi két alkalomnál gyakoribb nagynyomású járdamosás, vizes takarítás.

**A pályázat benyújtásához szükséges dokumentumok:**

* hiánytalanul **kitöltött jelentkezési adatlap**,
* **a társasházi/lakásszövetkezeti képviseletet igazoló okirat** másolata (például vonatkozó közgyűlési döntés), (1. melléklet)
* **a pályázó társasház, lakásszövetkezet közgyűlésének pályázati részvételre vonatkozó döntéséről**. (2. melléklet)
* **opcionálisan vállalt többletmunkák** (pl. graffiti mentesítés, járda havi két alkalomnál gyakoribb nagynyomású mosása, vizes takarítása, fasor öntözése) felsorolást tartalmazó **nyilatkozat,** (3. melléklet)

Érvénytelen az a pályázat, amely nem tartalmazza a hiánytalanul kitöltött és aláírt jelentkezési adatlapot, a társasházi/lakásszövetkezeti képviseletet igazoló okiratot, a pályázati részvételre vonatkozó közgyűlési döntést, nem az előírt módon nyújtották be pl. e-mailen került benyújtásra, határidőn túl nyújtották be, illetve nem a pályázati kiírásban meghatározott pályázók körébe tartozik. Hiánypótlásra nincs lehetőség.

**A pályázat benyújtásának módja és helye:**

**A Pályázati kiírás és mellékletei** az alábbi módokon szerezhetők be:

letölthetők az Önkormányzat honlapjáról ([www.erzsebetvaros.hu](http://www.erzsebetvaros.hu), vagy az erre vonatkozó igény telefonon (06-1-462-3104) vagy e-mailben ([varosuzemeltetes@erzsebetvaros.hu](mailto:varosuzemeltetes@erzsebetvaros.hu)) történő jelzését követően megküldésre kerül elektronikusan az igénylő részére.

**elektronikusan:**

* *a* [*https://epapir.gov.hu*](https://epapir.gov.hu) *(hivatali elérhetőség rövid név: BPVIIPH, KRID kód:*500127390)
* A levélhez kérjük csatolni a pályázat benyújtásához szükséges dokumentumokat lehetőleg pdf formátumban.
* Elektronikus úton, azaz ügyfélkapun, cégkapun keresztül történő feladás esetén az elküldés időpontja számít a benyújtás időpontjának.

**személyesen:**

* Papír alapon egy eredeti példányban, zárt borítékban személyesen a Polgármesteri Hivatal ügyfélszolgálatain (1073 Budapest, Erzsébet krt. 6. sz. alatti, vagy Budapest VII. kerület Garay u. 5. sz. alatti Polgármesteri Hivatal épületében) keddenként 8:00 órától 12:00 óráig, szerdánként 8:00 órától 12:00 óráig, és 13:00 órától 18:00 óráig, csütörtökönként pedig 13:00 órától 16:00 óráig. A zárt borítékra kérjük ráírni: Tiszta utca rendes ház 2025. pályázat, valamint a zárt borítékra a Polgármesteri Hivatal ügyintézője írja rá év, hónap, nap formában a benyújtás időpontját.
* A döntés-előkészítési munkákat a Polgármesteri Hivatal végzi.

A pályázatok benyújtása során pályázati díjat nem kell fizetni.

A pályázatokat az Önkormányzat Képviselő-testületének Városüzemeltetési Bizottsága bírálja el.

**A pályázat lebonyolítása:**

Az Erzsébetváros Kft. a pályázók által gondozásba, védnökségbe vett területet előre nem egyeztetett időpontokban rendszeresen ellenőrzi, valamint pontozza a terület tisztaságát az alábbi **értékelési tábla** alapján és az egyes helyszínek terheltségét figyelembe vevő **súlyozó szorzószámok** alkalmazásával. A pontozás eredményéről a résztvevőket havonta tájékoztatja. A pontozás alapján, a pályázat együttműködési időszaka lezárultát követően, a társasházakat, lakásszövetkezeteket az Önkormányzat pénzügyi adomány formájában díjazásban részesíti. A pályázat eredménye az Önkormányzat honlapján megjelenítésre kerül, valamint a pályázók elektronikus úton, azaz ügyfélkapun illetve cégkapun keresztül, e-mailen vagy postai úton értesítést kapnak. A döntés alapján a díjazás összegéről – a pénzügyi teljesítés érdekében – a Társasház, Lakásszövetkezet és Budapest Főváros VII. Kerület Erzsébetváros Önkormányzata megállapodást köt.

A pályázatok bontását a Polgármesteri Hivatal Városüzemeltetési Irodája végzi. Bontási jegyzőkönyvben kerülnek rögzítésre az érvényes és érvénytelen pályázatok a benyújtás időpontja feltüntetésével. Az érvényes pályázatot benyújtó pályázó elektronikus úton – azaz ügyfélkapun vagy cégkapun keresztül,- e-mailen vagy postai úton értesítést kap, hogy számára a helyszíni ellenőrzések és az együttműködési időszakban az értékelések megkezdődnek.

Az Erzsébetváros Nonprofit Kft. feladatra kijelölt munkatársai havi egy alkalommal, a pályázók részére nem ismertetett időpontokban végzik a pályázatban részt vevő helyszínek ellenőrzését, helyszínenként havonta 2 db az egyes helyszínekre jellemző fényképet készítenek, az előzőekben ismertetett pontrendszer alapján pályázónként kitöltik havonta egy alkalommal az értékelési táblázatot, valamint az elért eredményről a pályázók részére és a Városüzemeltetési Iroda részére havi egy alkalommal tájékoztatást küldenek. Az Erzsébetváros Nonprofit Kft. feladatra kijelölt munkatársai a 2025. december hónapban történt helyszíni ellenőrzésüket követően, a döntés előkészítés körében a havi adatokat összesítve és a fényképeket beazonosítható módon csatolva megküldik a Városüzemeltetési Iroda részére legkésőbb 2026. január 20. napjáig.

A Városüzemeltetési Iroda feldolgozza a legkésőbb 2026. január 20. napjáig benyújtott opcionálisan vállalt pluszfeladatokra vonatkozó fényképes beszámolókat, valamint a döntés érdekében előterjeszti a rendelkezésére álló adatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága részére.

A díjazásra kerülő pályázóknak a megállapodás tervezet megküldésétől, illetve a tervezet elkészültéről szóló értesítés kézhezvételétől számított 45 napos jogvesztő határidő áll rendelkezésére a megállapodás tervezet elfogadására, azaz aláírására. A pályázati díj átutalására a szerződéskötést követő 30 napon belül kerül sor.

**Tiszta utca, rendes ház 2025. pályázat bírálati pontrendszer**

**Havi értékelés alkalmával adható pontok és szempontjai**

A pályázati együttműködési időszak alatt havonta történik értékelés előre nem jelzett időpontban végzett helyszíni szemle alapján.

|  |  |  |
| --- | --- | --- |
| **Szempont** | **Értékelés** | **pont** |
| Tisztaság, gurulószemét-, kutyaürülék-mentesség | a járda nagyon szemetes és/vagy a járdán nagyon sok kutyaürülék van | **-2** |
| a járda szemetes és/vagy kutyaürülék van | **-1** |
| a járdán néhány eldobált szemét és/vagy kutyaürülék van | **2** |
| a járdán nincs szemét és nincs kutyaürülék | **3** |
| a járda szemétmentes, kutyaürülék mentes, tiszta nedves takarítás nyomai egyértelműen láthatóak | **4** |

Egyes helyszínek terheltségét figyelembe vevő **súlyozó szorzószámok**

|  |  |  |
| --- | --- | --- |
| **terheltség kategóriák** | **Budapest Főváros VII. kerület Erzsébetváros közigazgatási területén** | **súlyozó pontszámok** |
| igen erősen terhelt | Király utca (Károly körút-Erzsébet körút közötti szakasz), Dob utca (Károly körút-Erzsébet körút közötti szakasz), Wesselényi utca (Károly körút-Erzsébet körút közötti szakasz), Dohány utca (Károly körút-Erzsébet körút közötti szakasz), Herzl Tivadar tér, Kazinczy utca, Akácfa utca, Madách Imre út, Nyár utca, Klauzál utca, Klauzál tér, Nagy Diófa utca, Bethlen Gábor utca (Thököly út—Péterfy utca közötti szakasz), Károly körút, Rákóczi út, Baross tér, Thököly út (Nefelejcs u. –Baross tér), Erzsébet körút, Kertész utca, Holló utca, Jósika utca, Garay utca, Garay tér, Nefelejcs utca, | **2** |
| erősen terhelt | Rumbach Sebestyén utca, Király utca (Erzsébet körút-Rottenbiller utca közötti szakasz), Síp utca, Kürt utca, Csányi utca, Asbóth utca, Dob u. (Erzsébet körút – Rottenbiller utca közötti szakasz) Wesselényi utca (Erzsébet körút-Rottenbiller utca közötti szakasz) Dohány utca (Erzsébet körút- Rottenbiller utca), Kéthly Anna tér, Csengery utca, Vörösmarty utca, Szövetség utca, Almássy utca, Almássy tér, Alsó erdősor, Huszár utca, Izabella utca, Rózsa utca, Hutyra Ferenc utca, Rottenbiller utca, Lövölde tér, Damjanich u, Dembinszky utca, István utca, Péterfy Sándor utca, Bethlen Gábor utca (Péterfy utca – Damjanich utca közötti szakasz), Bethlen Gábor tér, Hernád utca, Murányi utca, Dózsa György út, Kis Diófa u, Madách Imre tér, Thököly út (Dózsa György út-Nefelejcs utca közötti szakasz) | **1,5** |
| átlagosan terhelt | Barcsay utca, Munkás utca, Osváth utca, Tivadar utca, Rejtő Jenő utca, Hevesi Sándor tér, Rózsák tere, Peterdy utca, Százház utca, Jobbágy utca, Verseny utca, Sajó utca, Alpár utca, Bajza utca, Cserhát utca, Szinva utca, Hársfa utca, Barát utca, Marek József utca, Városligeti fasor, | **1** |

**Egyszeri pontszámok vállalt többletmunkára, pluszfeladatra**

A pályázati együttműködési időszak végén az opcionálisan vállalt pluszfeladatokra adható, egyszeri többlet pontszámot jelentő szempontok és a vonatkozó pontszámok. A pályázó fényképes beszámolóval igazolja a pluszfeladat teljesítését, legkésőbb 2026. január 20. napjáig történő benyújtással.

|  |  |  |
| --- | --- | --- |
| **Szempont** | **Értékelés** | **pont** |
| nagynyomású járdamosás, vizes takarítás | a területen havi két alkalomnál rendszeresebb nagynyomású járdamosás vagy vizes takarítás történt | **20** |
| Zöldfelület, fa, fasor öntözése, gondozása | a területen zöldfelület szükség szerinti öntözése, gondozása | **15** |
| Graffiti- és matrica mentesítés | a ház falán, járdán, a ház előtti oszlopokon | **10** |

A fényképes beszámoló benyújtása a pályázat benyújtásával megegyező módon történik.

A pénzbeli díjazás az elért pontszámok alapján felállított eredményességi sorrend szerint történik, függetlenül az együttműködési időszakban részt vevő pályázók számától. Az együttműködési időszakban részt vevő minden pályázó részesül díjazásban. Az azonos pontszámot elérő pályázók azonos összeggel kerülnek díjazásra. Egy pályázó legfeljebb bruttó 800.000,-Ft díjazásban részesülhet.

A bruttó díjazási összegeket a mindenkor hatályos Személyi jövedelemadó törvény szerinti adófizetési kötelezettség terheli (1995. évi CXVII. törvény a személyi jövedelemadóról). Az adó összegét a bruttó díj összegéből Budapest Főváros VII. kerület Erzsébetváros Önkormányzata állapítja meg, azt levonja, befizeti, és arról igazolást állít ki a díjazott részére, valamint az adózás rendjéről szóló törvénynek az adókötelezettséget eredményező, a magánszemélynek teljesített kifizetésekkel, juttatásokkal összefüggő bevallási kötelezettség szabályai szerint bevallást tesz.

**Nyilvánosság**

A pályázaton részt vevő a pályázat benyújtásával egyben hozzájárul ahhoz, hogy az eljárás során rögzített adatokat az Európai Parlament és Tanács 2016/679. számú rendelete (GDPR), valamint az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.) rendelkezéseit betartva, a pályázatot kiíró Budapest Főváros VII. kerület Erzsébetváros Önkormányzata, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

A pályázat benyújtója felelősséget vállal arra vonatkozóan, hogy a pályázati eljárás során az általa benyújtott anyagban szereplő természetes személyek adatainak kezelése jogszerűen történt, az érintettek a szükséges tájékoztatást megkapták.

A pályázó tudomásul veszi, hogy az Infotv. 1. melléklete alapján a pályázók adatai és a pályázat eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) nyilvánosságra kerülnek.

Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

A jelen pályázati kiírásban nem szabályozott kérdésekben a Polgári Törvénykönyvről szóló 2013. évi V. törvény, valamint a tárgyhoz kapcsolódó egyéb jogszabályok vonatkozó rendelkezései az irányadók.

A pályázattal kapcsolatban további felvilágosítást ad hivatali munkaidőben a Polgármesteri Hivatal Városüzemeltetési Iroda munkatársa, Juhászné Farkas Matild a 06-1-462-3104 telefonszámon.

Budapest, 2025.

Kertész Tamás

bizottsági elnök

**JELENTKEZÉSI ADATLAP**

Budapest Főváros VII. kerület Erzsébetváros Önkormányzata Képviselő-testülete a „Tiszta utca, rendes ház” pályázat létrehozásáról szóló 19/2022. (IV. 13.) önkormányzati rendelete és Budapest Főváros VII. kerület Erzsébetváros Önkormányzata Városüzemeltetési Bizottsága …/2025. (III.18.) döntése alapján kiírt

**„Tiszta utca, rendes ház 2025. pályázathoz**

Sorszám[[2]](#footnote-2): ............... Benyújtás dátuma [[3]](#footnote-3):: 2025. ………..hónap,…….nap……óra….. perc

1. A pályázó neve:………………………………………………………..…………..………..

Címe: …………………………………………………………………..……………………

A védnökség alá vett, illetve takarítási kötelezettségbe tartozó közterület címének helyszínének rögzítése, amellyel részt kívánnak venni a pályázaton: ……………………………………………………………………………………………….

Bankszámlaszáma: ……………………………………………………………….…………

Adószáma: ………………………………………………………………………………….

1. A pályázó képviselőjének neve: …………………………………………………...………

Levelezési címe: …………………………………………………………….………………

Telefonszáma: ................................................... Email címe: ………………………………

Értesítés módja: …………………………………………………………….………………

Elektronikus elérhetőség (ügyfélkapu, cégkapu): …………………………………………

1. Nyilatkozat arról, hogy jelen jelentkezési adatlaphoz csatolásra került a pályázó képviseletet igazoló okirat másolata (1. melléklet) (pl. alapító okirat, vonatkozó közgyűlési döntés) valamint a pályázó közgyűlésének pályázati részvételre vonatkozó döntése (2. melléklet) ………………………………………………………………………………………

**IV**. Nyilatkozat arról, hogy vállalnak-e egyszeri plusz pontért többlet feladatot (3. melléklet), és ha igen, milyen feladatot, milyen gyakorisággal. [[4]](#footnote-4)

………...........................................................................................................................................

Jelen nyilatkozat aláírásával kijelentem, hogy Pályázóként részt kívánok venni a „Tiszta utca, rendes ház 2025.” évi pályázaton, a pályázati kiírást, a részvételi feltételeket megismertem és tudomásul vettem, kötelezőnek elfogadom.

Hozzájárulok ahhoz, hogy jelen adatlapon rögzített adatokat az információs önrendelkezési jogról és az információszabadságról szóló 2011. évi CXII. törvény (Infotv.) rendelkezéseit betartva, a pályázat kiírója, a támogató Budapest Főváros VII. kerület Erzsébetváros Önkormányzata, a pályázat bonyolítója, a helyszíni ellenőrzést végző, a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.

Tudomásul veszem, hogy az Infotv. 1. melléklete alapján a pályázatok alapvető adatai és a pályázatok eredménye az Önkormányzat hivatalos honlapján (www.erzsebetvaros.hu)  nyilvánosságra kerülnek.

Mint a pályázat benyújtója felelősséget vállalok arra vonatkozóan, hogy a pályázati eljárás során általam benyújtott anyagban szereplő természetes személyek adatainak kezelése jogszerűen történt, az érintettek a szükséges tájékoztatást megkapták.

Dátum: …………………

……………………………

pályázó képviselőjének aláírása

**Megállapodás**

**a „Tiszta utca, rendes ház 2025.” pályázat díjazása tárgyában**

*amely létrejött egyrészről*

**Budapest Főváros VII. kerület Erzsébetváros Önkormányzata** (székhelye: 1073 Budapest, Erzsébet krt. 6., adószáma: 15735708-2-42, KSH statisztikai számjele: 15735708-8411-321-01; törzskönyvi azonosító száma: 735704), képviseli: **Niedermüller Péter polgármester**, a továbbiakban: **Önkormányzat**

*másrészről*

**…………szám alatti Társasház** (adószáma:……….., bankszámlaszám:………., képviselője: ……….közös képviselő/ …………ügyvezető), a továbbiakban: **Díjazott,** együttesen: **Felek**

*között az alulírott helyen és időben az alábbiak szerint:*

1. Budapest Főváros VII. kerület Erzsébetváros Önkormányzata Képviselő-testületének a „Tiszta utca, rendes ház” pályázatról szóló 19/2022. (IV.13.) önkormányzati rendelete és Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának (a továbbiakban: Városüzemeltetési Bizottság) ………./2025. (…..) határozata alapján az Önkormányzat kiírta a „Tiszta utca, rendes ház 2025.” pályázatot.
2. Az Önkormányzat a 2025. évi „Tiszta utca, rendes ház” pályázat keretében az együttműködési időszakban nyújtott teljesítményéért a Városüzemeltetési Bizottság …/2026. (…...) határozata alapján a Díjazott számára bruttó……..,- Ft (azaz …………..forint) összegű pénzbeli díjazást állapított meg.
3. Az Önkormányzat a 2. pontban meghatározott összegből……..,- Ft (azaz ………..forint) személyi jövedelem adó levonását követően, nettó……..,- Ft, (azaz ………………..forint) összeget átutal a Díjazott által megjelölt bankszámlaszámra a jelen megállapodás aláírásától számított 30 napon belül.
4. A Díjazott kijelenti, hogy a „Tiszta utca, rendes ház 2025.” pályázattal összefüggésben a 2. pontban meghatározott anyagi elismerést elfogadja és a Felek a Városüzemeltetési Bizottság …/2026. (……..) határozata végrehajtása érdekében jelen megállapodást kötik a díjazás teljesítésére vonatkozóan.
5. A 2. pontban részletezett bruttó díjazási összeget a személyi jövedelemadóról szóló 1995. évi CXVII. törvény szerinti adófizetési kötelezettség terheli. A személyi jövedelemadó összegét a díj bruttó összegéből az Önkormányzat állapítja meg, azt levonja, befizeti a Nemzeti Adó és Vámhivatal felé, arról igazolást állít ki a Díjazott részére, valamint az adózás rendjéről szóló 2017. évi CL. törvénynek megfelelően az adókötelezettséget eredményező, magánszemélynek teljesített kifizetésekkel, juttatásokkal összefüggő bevallási kötelezettség szabályai szerint bevallást tesz.
6. Jelen megállapodás 4 (négy) egymással mindenben megegyező eredeti példányban készült, melyből az Önkormányzatot 3 (három), a Díjazottat pedig 1 (egy) eredeti példány illeti meg.

Feleka jelen megállapodást annak elolvasása után,mint akaratukkal mindenben megegyezőt, jóváhagyólag írják alá.

Budapest, 2026……………………

|  |  |
| --- | --- |
| …………………………………………………  **Budapest Főváros VII. kerület**  **Erzsébetváros Önkormányzata**  Niedermüller Péter polgármester  Önkormányzat | ……………………………………  **……..Társasház**  Díjazott |

Jogilag ellenőrizte:

…………………

**Tóth János**

jegyző

Pénzügyi ellenjegyző:

………………………

**Nemes Erzsébet**

pénzügyi irodavezető

1. Az Erzsébetváros Nonprofit Kft. (teljes név:  Erzsébetváros Fejlesztési és Beruházási Nonprofit Korlátolt Felelősségű Társaság) az Önkormányzat saját tulajdonában levő, a feladat elvégzésével megbízott gazdasági társaság [↑](#footnote-ref-1)
2. Polgármesteri Hivatal tölti ki [↑](#footnote-ref-2)
3. Polgármesteri Hivatal tölti ki [↑](#footnote-ref-3)
4. Amennyiben vállalnak többlet feladatot, a többlet feladat elvégzését igazoló fényképes beszámolót legkésőbb 2026. január 20. napjáig a pályázat benyújtásával megegyező módon szükséges benyújtani. [↑](#footnote-ref-4)