|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2025. március 18-i rendes ülésére**

|  |  |
| --- | --- |
| **Tárgy:** | Javaslat „Kerékpártárolók/kerékpártámaszok kialakításának támogatása 2025” pályázat kiírására |

**Készítette:**

Bock Dorottya

titkársági ügyintéző

**Törvényességi szempontból kifogást nem emelek:**

dr. Mészáros-Rajczi Andrea

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II.19.) önkormányzati rendelete (továbbiakban: Rendelet) 7306 „Központilag kezelt közrendvédelmi, környezetvédelmi pályázatok és feladatok” címszám 4., Társasházak részére kerékpártárolók kialakítása” során 4.000.000,-Ft áll rendelkezésre a kerékpártárolók kialakításának támogatása tárgyú pályázat lebonyolítására. A Rendelet 13. § (3) bekezdése az előirányzat feletti rendelkezés jogot a Városüzemeltetési Bizottságra ruházza át.

Erzsébetváros Önkormányzata kiemelt figyelmet fordít a kerékpározás elterjesztésére, népszerűsítésére. Folyamatosan sikerrel futó programjaink vannak mind a lakosok, mind a Hivatal dolgozói részére kerékpár vásárlásra, illetve ingyenes használatra. A MOL Bubi közösségi kerékpár állomások bővítését is szorgalmazza Önkormányzatunk.

A kerékpáros közlekedés könnyítését szolgálja jelen előterjesztés is, hiszen a kerékpárok egyszerűbb tárolása nagy segítség a belvárosi biciklistáknak. Sokakat a nem megoldott tárolás, a gyalog emeletre feljuttatás riaszt el attól, hogy ezt a közlekedési módot válasszák.

A pályázat lebonyolítására 2025. évben a következő határidők szerint kerülhet sor:

* a pályázat 2025. március 31. napjáig meghirdetésre kerül,
* a pályázatok benyújtási véghatárideje: 2025. szeptember 15. napja,
* az elbírálás folyamatos, a benyújtás utáni első bizottsági ülésre döntési javaslat készül.

A pályázaton elnyert összeg vissza nem térítendő támogatás formájában kerül biztosításra.

A pályázaton kerékpártárolók/kerékpártámaszok beszerzése és kialakítása támogatható. A pályázat terhére, a pályázat benyújtását megelőző 6 hónapon belül vásárolt kerékpártároló/kerékpártámasz is elszámolható.

A pályázat támogatási intenzitása 50%, de legfeljebb 200.000,-Ft pályázónként.

A 2023. és 2024. évben a kedvezményezetteknek 3 hónap állt rendelkezésére a cél megvalósítására, amit egyszer a Bizottság egyetértésével 3 hónappal meghosszabbíthattak. Az elmúlt két év elszámolásának tapasztalatait figyelembe véve nem javasoljuk biztosítani a pályázati elszámolás határidejének 3 hónappal történő meghosszabításának lehetőségét, helyette az elszámolási határidő 3 hónapról 4 hónapra történő módosítását javasoljuk. A pályázati kiírás ennek megfelelően készült.

Hiánypótlás lehetőségének biztosítását továbbra sem javasoljuk a pályázat egyszerűsége miatt.

A fentiek alapján előterjesztem a 2025. évi „Kerékpártárolók/kerékpártámaszok kialakításának támogatása” című pályázatra vonatkozó **pályázati kiírást** és mellékleteit – a pályázati adatlapot, a támogatási szerződés tervezetet.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2025. (III.18.) határozata „Kerékpártárolók/kerékpártámaszok kialakításának** **támogatása 2025.” című pályázat kiírásáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy:

1. jóváhagyja a jelen határozat 1. mellékletét képező, a társasházaknak és lakásszövetkezeteknek szóló „Kerékpártárolók/kerékpártámaszok kialakításának támogatása 2025.” című pályázati kiírást és a jelen határozat 2. mellékletét képező mellékleteit, a jelentkezési adatlapot, a műszaki ajánlást, a támogatási szerződés tervezetet, afelhatalmazó levél tervezetet.
2. Felkéri a Jegyzőt, hogy gondoskodjék a pályázati kiírás és mellékletei közzétételéről.
3. Felkéri a Jegyzőt, hogy gondoskodjék a pályázat lebonyolításával kapcsolatos valamennyi feladat ellátásáról.

**Felelős:** Kertész Tamás bizottsági elnök

**Határidő:** 1. pont tekintetében: 2025. március 18.;

2. pont tekintetében:2025. március 31.

3. pont tekintetében 2025. szeptember 15. utáni első VÜB ülés

Budapest, 2025. február 27.

**dr. Jávori Péter**

**Városüzemeltetési Iroda vezetője**

A határozati javaslat melléklete:

1. melléklet: Pályázati kiírás
2. melléklet: Pályázati kiírás mellékletei (pályázati adatlap, a támogatási szerződés tervezet)